नेदीन गोर्डेमर की जिंदगी के गौरव के क्षणों में नोबेल पुरस्कार जीतने के अलावा 1980 के दशक में देशद्रोह का आरोप झेल रहे नस्लवाद विरोधी कार्यकर्ताओं के एक दल की ओर से गवाही देना शामिल है. हालांकि वे मुख्य रूप से लेखिका थीं, श्वेत दक्षिण अफ्रीकी होने के बावजूद वे नस्लवादी शासन के खिलाफ थीं. वे अश्वेत नागरिकों के साथ नस्लवादी शासन के अमानवीय बर्ताव की विरोधी थीं और अपने देश के मुश्किल इतिहास में उन्होंने राजनीतिक भूमिका भी निभाई.